钦定古今图书集成/理学汇编/学行典/第207卷 > 孟大绶〈子道纯〉
## 钦定古今图书集成/理学汇编/学行典/第207卷 > 孟大绶〈子道纯〉

按《绍兴府志》：“孟大绶，字浩予，会稽人。性孝友，刲股愈
母疾。又好施予，代偿鬻妻子者，人咸德之。病革，以孝
养嘱其子道纯。道纯时甫十岁，涕泣受遗命。及长，事
大父母悉如先志。历官秦粤，有声誉。家居，赈贫恤寡，
建义阡，修桥路。督抚屡旌其门。终年八十有五，子学
思饩于邑。孙士模、士楷，皆补弟子员。人以为孝义之”
报云。